cyanic-selkie/wikianc huggingface dataset:
Αναγνώριση προτύπων
Η αναγνώριση προτύπων (Pattern Recognition) είναι ένα επιστημονικό πεδίο με στόχο την ανάπτυξη αλγορίθμων για την αυτοματοποιημένη απόδοση κάποιας τιμής ή διακριτικού στοιχείου σε εισαγόμενα δεδομένα, συνήθως κωδικοποιημένα ως αλληλουχίες αριθμών. Κατ' αυτόν τον τρόπο, ενδεικτικά, τα δεδομένα αυτόματα ταξινομούνται σε κατηγορίες ή διαχωρίζονται σε ομάδες με βάση κάποια κριτήρια, ακόμα και υπό την παρουσία θορύβου ο οποίος δυσκολεύει την αναγνώριση, ωθώντας συνήθως τα δεδομένα να μοιάζουν περισσότερο τυχαία απ' όσο πραγματικά είναι. Το ερευνητικό ενδιαφέρον για την αναγνώριση προτύπων έχει τις ρίζες του στη δεκαετία του 1960, κατά την πρώτη περίοδο ανάπτυξης της πληροφορικής και, ειδικότερα, της τεχνητής νοημοσύνης.
Οι άνθρωποι και οι ευφυείς οργανισμοί έχουν την ικανότητα να ταυτοποιούν πραγματικά δεδομένα χρησιμοποιώντας τις αισθήσεις τους και την αντιληπτική τους ικανότητα προκειμένου να λάβουν τις κατάλληλες αποφάσεις ώστε να επιβιώσουν στο περιβάλλον τους. Μία μηχανή, όπως ένας ηλεκτρονικός υπολογιστής, πρέπει να εκπαιδευθεί κατάλληλα ώστε να αναγνωρίζει πρότυπα (patterns) και να τα κατηγοριοποιεί αυτόματα σε κατηγορίες. Ανάλογα με την εφαρμογή, γίνεται κατάταξη των αντικειμένων σε κλάσεις με τη βοήθεια αλγορίθμων ταξινόμησης.
Με βάση το θεωρητικό υπόβαθρο που παρείχε η επιστήμη της στατιστικής, η πρώιμη έρευνα επί της αναγνώρισης προτύπων επικεντρώθηκε στην ανάπτυξη θεωρητικών μεθόδων. Μετά το 1970 έγιναν προσπάθειες για την ταχύτερη εξέλιξη του τομέα, ενώ το 1976 ιδρύθηκε η Διεθνής Ένωση Αναγνώρισης Προτύπων (IARP). Σήμερα, αλγόριθμοι αναγνώρισης προτύπων εφαρμόζονται σε αρκετές επιστήμες, όπως π.χ. στην ιατρική (βιοϊατρική τεχνολογία, ανάλυση δεδομένων DNA και άλλες εφαρμογές της βιοπληροφορικής), ή σε άλλα πεδία της πληροφορικής και της επιστήμης ηλεκτρονικού μηχανικού, όπως η μηχανική όραση και η ρομποτική. Η ίδια η αναγνώριση προτύπων επικαλύπτεται σημαντικά με συγγενή, επιμέρους πεδία της τεχνητής νοημοσύνης όπως η μηχανική μάθηση και η εξόρυξη δεδομένων.
Σύστημα μηχανικής μάθησης
Η μηχανική μάθηση αναφέρεται στον σχεδιασμό αλγορίθμων για τη δημιουργία ενός αυτόματου συστήματος που θα αποκτά γνώση βασιζόμενο σε εμπειρικά δεδομένα. Η έννοια της επιβλεπόμενης μάθησης έχει ιδιαίτερη σημασία. Δεδομένης μίας υπάρχουσας συλλογής αντικειμένων για τα οποία είναι γνωστή κλάση (ή κατηγορία) στόχος είναι να βρεθεί μία συνάρτηση μεταβλητών που θα περιγράφει το μοντέλο της κλάσης. Η επιτυχία πρόβλεψης αξιολογείται με ένα νέο σύνολο δεδομένων.
Τυπική Διαδικασία
Το σύνολο εκπαίδευσης πρέπει να είναι αντιπροσωπευτικό της πραγματικής φύσης του προβλήματος. Από μετρήσεις ή εξωτερική ανθρώπινη παρέμβαση αναθέτουμε στα δεδομένα του σώματος τις ετικέτες. Μετατρέπουμε κάθε νέο αντικείμενο σε διάνυσμα γνωρισμάτων προκείμενου να ακολουθήσει η ταξινόμησή του. Είναι σημαντικό να επιλεγούν τα γνωρίσματα εκείνα που περιέχουν την απαραίτητη πληροφορία για την σωστή ανάθεση κλάσης ενώ παράλληλα ο αριθμός τους πρέπει να είναι διαχειρίσιμος υπολογιστικά. Επίσης πρέπει να γνωρίζουμε τον τύπο τιμής κάθε ιδιότητας (ονομαστικής (nominal), τακτικής (ordinal), αναλογικής (ratio)). Υπάρχει πληθώρα αλγορίθμων και η επιλογή πρέπει να γίνει ανάλογα με το ποιος κρίνεται πιο αποδοτικός για τη συγκεκριμένη κατηγορία προβλημάτων. Mετά την ολοκλήρωση της εκπαίδευσης η ακρίβεια της παραγόμενης σχέσης θα πρέπει να αξιολογηθεί με ένα σύνολο αξιολόγησης.
Αλγόριθμοι
Οι αλγόριθμοι για την αναγνώριση προτύπων εξαρτώνται από τον τύπο της εξόδου, σχετικά με το εάν η μάθηση υπό επίβλεψη ή χωρίς και με το εάν ο αλγόριθμος είναι στατιστικά ή μη στη φύση. Οι στατιστικοί αλγόριθμοι μπορούν να κατηγοριοποιηθούν περαιτέρω ως παραγωγικοί ή διακριτικοί.
Ταξινόμησης
Αντιμετωπίζουν το πρόβλημα κατάταξης νέων αντικειμένων ή παρατηρήσεων (labeling) σε ήδη υπάρχουσες υποομάδες ενός δεδομένου συνόλου αντικειμένων (επιβλεπόμενη μάθηση).
Ομαδοποίησης
Αντιμετωπίζουν το πρόβλημα διαχωρισμού ενός υπάρχοντος συνόλου αντικειμένου σε κατηγορίες (clusters) με βάση κριτήρια ομοιότητας (ανεπίβλεπτη μάθηση).
Παλινδρόμησης
Προβλέπουν την τιμή μίας μεταβλητής συνεχών τιμών συναρτήσει άλλων μεταβλητών.
Επιβλεπόμενη:
Μη επιβλεπόμενη:
Κατηγορηματικοί αλγόριθμοι επισήμανσης ακολουθίας
Επιβλεπόμενοι:
Ανεπίβλεπτοι:
Αλγόριθμοι Συντακτικής ανάλυσης (προβλέπουν ετικέτες δενδρικής δομής)
Επιβλεπόμενοι και μη επιβλεπόμενοι:
Αναγνώριση χαρακτήρων
Η αναγνώριση χαρακτήρων (γραμμάτων η αριθμών) είναι μία άλλη σημαντική περιοχή της αναγνώρισης προτύπων, με μεγάλη χρησιμότητα στον αυτοματισμό και στη διαχείριση της πληροφορίας. Συστήματα οπτικής αναγνώρισης χαρακτήρων (optical character recognition - OCR) είναι ήδη διαθέσιμα στο εμπόριο και όλοι είμαστε, λιγότερο ή περισσότερο εξοικειωμένοι με αυτά. Το εμπρόσθιο τμήμα ενός OCR συστήματος διαθέτει μια συσκευή που αποτελείται από πηγή φωτός, φακό σάρωσης, μεταφορέα κειμένου και διαγνώστη. Στην έξοδο του φωτοευαίσθητου διαγνώστη, η μεταβολή της έντασης του φωτός μετατρέπεται σε "αριθμούς" και έτσι δημιουργείται ένα μητρώο εικόνας. Στη συνέχεια, εφαρμόζεται μια σειρά από τεχνικές επεξεργασίας εικόνας, που οδηγούν στην κατάτμηση γραμμών και κατάτμηση χαρακτήρων. Κατόπιν, αναλαμβάνει δράση το λογισμικό αναγνώρισης προτύπων προκειμένου να γίνει η αναγνώριση των χαρακτήρων, δηλαδή η ταξινόμησητου κάθε χαρακτήρα στη σωστή κλάση "γράμματος", "αριθμού" και σημείου στίξης. Η αποθήκευση του κειμένου που έχει αναγνωριστεί παρουσιάζει ένα διπλό πλεονέκτημα σε σχέση με την αποθήκευση της αντίστοιχης σαρωμένης εικόνας. Πρώτον, είναι εύκολη η περαιτέρω ηλεκτρονική επεξεργασία, εάν απαιτηθεί, με τη βοήθεια κάποιου κειμενογράφου, και δεύτερον, είναι πολύ περισσότερο αποδοτική η αποθήκευση ASCII χαρακτήρων σε σχέση με την αποθήκευση του εγγράφου ως εικόνα.
Εκτός από τα συστήματα αναγνώρισης τυπωμένων χαρακτήρων, μεγάλο ενδιαφέρον έχουν προσελκύσει και τα συστήματα αναγνώρισης χειρογράφων. Μία τυπική εμπορική εφαρμογή ενός τέτοιου συστήματος είναι η μηχανική ανάγνωση τραπεζικών επιταγών. Η μηχανή πρέπει να είναι σε θέση να αναγνωρίζει τα αναγραφόμενα ποσά και ψηφία και να τα ταιριάζει μεταξύ τους. Επιπλέον, θα μπορούσε να ελέγχει κατά πόσον το πρόσωπο που λαμβάνει τα χρήματα αντιστοιχεί στο λογαριασμό που θα πιστωθεί. Ακόμα και εάν οι μισές από τις τραπεζικές επιταγές τύχουν επιτυχούς επεξεργασίας από μία τέτοια μηχανή, σημαντικό εργατικό κόστος μπορεί να εξοικονομηθεί αποφεύγοντας μία τέτοια επαναλαμβανόμενη και χωρίς ενδιαφέρον εργασία. Μία άλλη εφαρμογή, όπου μπορεί να φανεί χρήσιμη η αναγνώριση προτύπων, είναι στις μηχανές αυτοματοποιημένης ταξινόμησης της αλληλογραφίας, στο πλαίσιο της ταυτοποίησης ταχυδρομικού κώδικα. Επίσης, τα online συστήματα αναγνώρισης γραφής είναι μια ακόμα περιοχή μεγάλου εμπορικού ενδιαφέροντος. Τέτοια συστήματα θα συνοδεύουν ηλεκτρονικούς υπολογιστές εφοδιασμένους με ακίδα γραφής, επιτρέποντας την εισαγωγή δεδομένων, όχι από πληκτρολόγιο, αλλά με τη διαδικασίας της γραφής. Αυτό συνάδει με τη σύγχρονη τάση να αναπτύσσονται μηχανές που διαθέτουν διεπαφές, οι οποίες προσομοιάζουν των δυνατοτήτων που έχει ο άνθρωπος.
Αναγνώριση φωνής
Η αναγνώριση φωνής (voice recognition) είναι μία άλλη περιοχή, στην οποία έχει επενδυθεί ποιοτική ερευνητική και αναπτυξιακή προσπάθεια. Η φωνή είναι το πιο φυσικό μέσο επικοινω- νίας και ανταλλαγής πληροφορίας μεταξύ των ανθρώπων. Η ανάπτυξη ευφυών μηχανών που αναγνωριζουν την πληροφορία που εμπεριέχεται στην ομιλία είναι στόχος επιστημόνων, μηχανικών και συγγραφέων επιστημονικής φαντασίας εδώ και πολλά χρόνια. Οι δυνατές εφαρμογές τέτοιων μηχανών είναι πολλές. Για παράδειγμα, μπορούν να χρησιμοποιηθούν στη βελτίωση της αποτελεσματικότητας σε ένα εργοοτασιακό περιβάλλον, στον εξ αποστάσεως έλεγχο μηχανών σε επικίνδυνα περιβάλλοντα και στη βοήθεια ατόμων με αναπηρία προκειμένου αυτά να ελέγχουν μηχανές μέσω της ομιλίας. Μία μεγάλη προσπάθεια, που ήδη έχει στεφθεί με αξιοσημείωτη επιτυχία, αφορά στην εισαγωγή δεδομένων στον υπολογιστή με χρήση μικροφώνου. Το λογισμικό, το οποίο «χτίζεται» γύρω από ένα σύστημα αναγνώρισης προτύπων (σήματος ομιλίας στην προκειμένη περίπτωση), αναγνωρίζει το κείμενο της ομιλίας και το μεταφράζει σε ASCII χαρακτήρες, που προβάλλονται στην οθόνη του υπολογιστή και μπορούν να αποθηκευθούν στη μνήμη του. Η εισαγωγή πληροφρίας "μιλώντας" στον υπολογιστή είναι δύο φορές γρηγορότερη σε σχέση με έναν/μία ικανή δακτυλογράφο. Επιπλέον, η δυνατότητα αυτή μπορεί να εμπλουτίσει την ικανότητά μας να επικοινωνούμε με κωφάλαλους συνανθρώπους μας.
Εξόρυξη δεδομένων και ανακάλυψη γνώσης
Η εξόρυξη δεδομένων και η ανακάλυψη γνώσης (data mining and knowledge discovery) από βάσεις δεδομένων είναι μία ακόμα σημαντική περιοχή εφαρμογής της αναγνώρισης προτύπων. Η εξόρυξη δεδομένων παρουσιάζει τεράστιο ενδιαφέρον σε ένα ευρύ φάσμα εφαρμογών, όπως η ιατρική και η βιολογία, η ανάλυση αγορών και οικονομίας, η διαχείριση επιχειρήσεων, η επιστημονική εξερεύνηση, η ανάκτηση εικόνας και μουσικής. Η δημοτικότητά της πηγάζει από το γεγονός ότι στην εποχή της κοινωνίας της πληροφορίας και της γνώσης, υπάρχει μια διαρκώς αυξανόμενη ανάγκη για την ανάκτηση πληροφορίας και την μετατροπή της σε γνώση. Για παράδειγμα, η εξόρυξη βιοϊατρικών δεδομένων και η ανάλυση δεδομένων DNA έχει γνωρίσει τεράστια ανάπτυξη από τα μέσα της δεκαετίας του 1990. Όλες οι ακολουθίες DNA, αποτελούνται από τέσσερα βασικά δομικά στοιχεία, τα νουκλεοτίδια: Αδενίνη (Α), Κυτοσίνη (C), Γουανίνη (G) και Θυμίνη (T). Αυτά τα τέσσερα στοιχεία συνδυάζονται και σχηματίζουν μακριές ακολουθίες με τη μορφή συστραμμένης έλικας. Τα γονίδια αποτελούνται συνήθως από εκατοντάδες νουκλεοτιδίων που οργανώνονται σε συγκεκριμένη διάταξη. Συγκεκριμένα πρότυπα ακολουθιών γονιδίων σχετίζονται με ορισμένες ασθένειες και παίζουν σημαντικό ρόλο στην ιατρική. Προς την κατεύθυνση αυτή, η αναγνώριση προτύπων είναι μια περιοχή-κλειδί που προσφέρει πληθώρα εργαλείων για την εύρεση ομοιότητας και τη σύγκριση μεταξύ ακολουθιών DNA. Τέτοιες συγκρίσεις μεταξύ υγιών και ασθενών ιστών είναι πολύ σημαντικές στην ιατρική, προκειμένου να προσδιοριστούν κρίσιμες διαφορές μεταξύ των δύο καταστάσεων.
Αναφορές
This article is based on material taken from the Free On-line Dictionary of Computing prior to 1 November 2008 and incorporated under the "relicensing" terms of the GFDL, version 1.3 or later.
Εξωτερικοί Σύνδεσμοι
Κατηγορία:Μηχανική μάθηση Κατηγορία:Θετικές επιστήμες
Σιέμ Ρεάπ
Το Σιέμ Ριάπ ή Σιέμ-Ρεάπ (χμερ ក្រុងសៀមរាប, απόδοση στο λατινικό αλφάβητο Siem Reap), είναι η δεύτερη μεγαλύτερη σε πληθυσμό πόλη της Καμπότζης. Βρίσκεται στη βορειοδυτική Καμπότζη και είναι πρωτεύουσα της ομώνυμης Επαρχίας Σιέμ Ρεάπ. Ο πληθυσμός της με πόλεως βάση την απογραφή του 2018 ήταν 250.798 κάτοικοι.
Το Σιέμ Ρεάπ διασώζει γαλλική αποικιακή και κινεζικού ρυθμού αρχιτεκτονική στην παλαιά γαλλική συνοικία και γύρω από την Παλαιά Αγορά της πόλεως. Διαθέτει μουσεία, ένα παραδοσιακό καμποτζιανό χωριό-έκθεμα και σηροτροφεία, ενώ στις γύρω εξοχές βρίσκονται ορυζώνες και ένα καταφύγιο ορνιθοπανίδας και υγρόβιότοπος της Συμβάσεως Ραμσάρ, ο Πρεκ Τοάλ, δίπλα στη λίμνη Τόνλε Σαπ. Η πόλη ανακηρύχθηκε «Πόλη του Πολιτισμού» για τα έτη 2021-2022 από την 9η συνάντηση των Υπουργών Πολιτισμού και Τεχνών των χωρών της ASEAN, που έγινε στις 22 Οκτωβρίου 2020.
Γενικώς το Σιέμ Ριάπ είναι σήμερα ένας δημοφιλής τουριστικός προορισμός, με πολλά ξενοδοχεία και εστιατόρια. Αυτό οφείλεται κυρίως στο ότι βρίσκεται πολύ κοντά στο περίφημο συγκρότημα ναών Άνγκορ Βατ, το μεγαλύτερο σε έκταση θρησκευτικό μνημείο στον κόσμο και κυριότερο τουριστικό προορισμό όλης της Καμπότζης.
Ιστορία
Η ονομασία «Σιέμ Ρεάπ» μπορεί να μεταφρασθεί ως «ήττα του Σιάμ», και συνήθως ερμηνεύεται ως αναφορά σε κάποιο γεγονός της προαιώνιας συγκρούσεως μεταξύ των βασιλείων του Σιάμ και των Χμερ, αν και αυτό είναι κάτι το αναπόδεικτο. Σύμφωνα με την προφορική παράδοση, ο Βασιλιάς Ανγκ Τσαν (1516-1566) ονόμασε έτσι την πόλη αφού απώθησε έναν στρατό που είχε σταλθεί για να εισβάλει στην Καμπότζη από τον Βασιλιά του Σιάμ Μάχα Τσακραπάτ το έτος 1549. Μελετητές όπως ο Μάικλ Βίκερυ θεωρούν αυτή την προέλευση της ονομασίας ως απλώς μια μεταγενέστερη λαογραφική ετυμολόγηση και υποστηρίζουν ότι η πραγματική προέλευση του ονόματος είναι άγνωστη.
Σε κάθε περίπτωση, κατά την παράδοση αυτή αρχικώς ο Βασιλιάς Ανγκ Τσαν της Καμπότζης προσπάθησε να επιτύχει μεγαλύτερη ανεξαρτησία από το Σιάμ, το οποίο αντιμετώπιζε εσωτερικό πρόβλημα σφετερισμού εξουσίας (ο βασιλιάς Τσαϊρατσαθιράτ είχε δηλητηριασθεί από τη Σρι Σουντατσάν, μια παλλακίδα του που είχε συνάψει σχέσεις με έναν κοινό θνητό, τον οποίο ανέβασε στον θρόνο μετά τον θάνατο του νόμιμου βασιλιά). Η αριστοκρατία των Τάι κατόρθωσε να παγιδεύσει και να σκοτώσει τους σφετεριστές. Κατόπιν έπεισε τον ευγενή μοναχό πρίγκιπα Τιανράτσα να αφήσει το μοναστήρι και να γίνει ο νέος βασιλιάς, γνωστός αργότερα ως Μάχα Τσακραπάτ (1548-1569). Στο μεταξύ όμως οι Βιρμανοί είχαν βρει την ευκαιρία να εισβάλουν από τα σύνορα και να καταλάβουν δύο πόλεις, ενώ από την άλλη ο Ανγκ Τσαν κατέλαβε τη σιαμέζικη πόλη Πρατσίνμπουρι, λεηλατώντας τη και εξανδραποδίζοντας τους κατοίκους της. Αμέσως μετά έμαθε ότι η διαδοχή στον θρόνο του Σιάμ είχε τακτοποιηθεί, οπότε οπισθοχώρησε επιστρέφοντας στην Καμπότζη. Ο βασιλιάς Μάχα Τσακραπάτ ήταν εξοργισμένος με την απρόκλητη επίθεση και, αφού κατενίκησε πρώτα τους Βιρμανούς, διέταξε τον πρίγκιπα Ονγκ να ηγηθεί μιας εκστρατείας για να τιμωρήσει τον Ανγκ Τσαν και να ελευθερώσει τους σκλάβους. Οι αντίπαλοι στρατοί συγκρούσθηκαν και ο Ανγκ Τσαν σκότωσε τον Ονγκ με μια τυχερή βολή με μουσκέτο από τη ράχη ενός ελέφαντα. Χωρίς ηγέτη, ο σιαμέζικος στρατός τράπηκε σε φυγή και υποτίθεται πως ο Ανγκ Τσαν αιχμαλώτισε πάνω από δέκα χιλιάδες Σιαμέζους στρατιώτες. Για να γιορτάσει τη μεγάλη του νίκη, ο Ανγκ Τσαν υποτίθεται ότι ονόμασε το πεδίο της μάχης «Σιέμ Ρεάπ», που σήμαινε «ολική ήττα του Σιάμ».
Στην πραγματικότητα, οι σωζόμενες ιστορικές πηγές καθιστούν αυτή την προέλευση απίθανη, καθώς χρονολογούν την παρακμή του Άνγκορ (της τότε πρωτεύουσας της Καμπότζης) έναν και πλέον αιώνα πριν από τα μέσα του 16ου αιώνα, όταν μια εκστρατεία των Σιαμέζων άλωσε και λεηλάτησε το Άνγκορ Βατ, γεγονός που σηματοδότησε την αρχή μιας μακράς περιόδου υποτέλειας της Καμπότζης. Η άλωση του 1431 συνέπεσε με την παρακμή του Άνγκορ, μολονότι οι λόγοι για την εγκατάλειψή του δεν είναι ξεκάθαροι.
Εξωτερικοί σύνδεσμοι
Σιεμ Ρεαπ
Χορστ Ράιχενμπαχ
Βιογραφία
Κατά δήλωσή του ο ρόλος του στο πρόγραμμα είναι μόνο οργανωτικός. Δεν υπογράφει ούτε επικυρώνει αποφάσεις. Η ομάδα του ακούει τους σχεδιασμούς των υπουργών και παρέχει την οργανωτική βοήθεια που υποδεικνύουν οι ελληνικές αρχές.
Αχλαδιά (αποσαφήνιση)
Η ονομασία Αχλαδιά μπορεί να αναφέρεται σε:
Δείτε επίσης
Κατηγορία:Αποσαφηνίσεις ελληνικών τοπωνυμίων
Silk Road
Το Silk Road ήταν διαδικτυακή Μαύρη Αγορά που βρισκόταν στο Deep Web. Η πρόσβαση σε αυτό γινόταν αποκλειστικά μέσω του δικτύου Tor, έτσι ώστε οι χρήστες του να είναι ανώνυμοι και η ταυτότητα τους να παραμένει ασφαλής. Η ιστοσελίδα αυτή πρωτοεμφανίστηκε το 2011, ενώ η ανάπτυξη της είχε ξεκινήσει 6 μήνες πριν. Το Silk Road μερικές φορές συνηθίζονταν να αποκαλείται το Amazon ή το eBay των ναρκωτικών.
Η εγγραφή των αγοραστών στο Silk Road ήταν απολύτως δωρεάν, αλλά οι πωλητές θα έπρεπε να αγοράσουν καινούργιους λογαριασμούς μέσω δημοπρασιών. Αυτή η πολιτική φέρεται να εφαρμόστηκε για να μετριάσει την πιθανότητα διανομής αλλοιωμένων προϊόντων από κακόβουλους πωλητές.
Ιστορία
Το Silk Road ιδρύθηκε τον Φεβρουάριο του 2011. Ο γερουσιαστής των Ηνωμένων Πολιτειών Τσαρλς Σούμερ ζήτησε από τις ομοσπονδιακές αρχές, όπως η DEA και το Υπουργείο Δικαιοσύνης, να κλείσουν την ιστοσελίδα. Γρήγορα έγινε γνωστό λόγω της καλής ποιότητας των ναρκωτικών ουσιών τα οποία πωλούνταν εκεί. Οι χρήστες μπόρεσαν να βρουν ένα μέρος απο όπου θα μπορούσαν να αγοράζουν ότι ναρκωτικό θέλουν σε καλή ποιότητα και σε αρκετά καλή τιμή.
Την 1η Μαΐου του 2013 το Silk Road δέχτηκε επίθεση DDoS, για μικρό χρονικό διάστημα ήταν offline και η πρόσβαση σε αυτό ήταν αδύνατη.
Προϊόντα
Μέχρι τον Απρίλιο του 2013, η ιστοσελίδα είχε 10.000 προϊόντα προς πώληση. Το 70% εξ αυτών ήταν ναρκωτικά που είναι παράνομα στις περισσότερες χώρες. Στο Silk Road κάποιος μπορούσε να βρει 340 διαφορετικές ποικιλίες ναρκωτικών, συμπεριλαμβανομένων της Ηρωίνης, του LSD, και της κάνναβης.
Εξωτερικοί σύνδεσμοι
Κατηγορία:Ιστότοποι αγοραπωλησιών
Εθνική Ουγγαρίας U17 (καλαθοσφαίριση γυναικών)
Η εθνική ομάδα καλαθοσφαίρισης γυναικών U17 της Ουγγαρίας είναι το συγκρότημα που αντιπροσωπεύει τη χώρα της Ουγγαρίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 17 ετών. Είναι επίσης γνωστή ως Εθνική Ουγγαρίας Κορασίδων. Βρίσκεται υπό τη δικαιοδοσία της Ουγγρικής Ομοσπονδίας Καλαθοσφαίρισης (Magyar Kosarlabdázók Országos Szövetsége (MKOSZ)).
Εξωτερικοί σύνδεσμοι
Γυναικων U17
Φλαβέν
Το Φλαβέν (γαλλικά: Flavin, οξιτανικά: Flavinh) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Φλαβινουά (γαλλικά: Flavinois).
CI
Η συντομογραφία λατινικών χαρακτήρων CI ή Ci ή ci (στην αγγλική γλώσσα προφέρεται σι-άι) μπορεί να αναφέρεται:
Στέφανος Ήμελλος
Ο Στέφανος Ήμελλος (1933) είναι Έλληνας πανεπιστημιακός και λαογράφος.
Βιογραφία
Γεννήθηκε το 1933 στο Φιλώτι Νάξου και σπούδασε στη Φιλοσοφική Σχολή του Πανεπιστημίου Αθηνών. Έχει εργαστεί ως λαογράφος και έχει διδάξει στη Φιλοσοφική Αθηνών. Είναι επίτιμος πρόεδρος της Εταιρείας Κυκλαδικών Μελετών. Από το 2011 είναι τακτικό μέλος της Ακαδημίας Αθηνών και το 2019 διετέλεσε πρόεδρός της.
Παραπομπές
Κατηγορία:Έλληνες λαογράφοι Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Πρόεδροι της Ακαδημίας Αθηνών Κατηγορία:Μέλη της Ακαδημίας Αθηνών Κατηγορία:Καθηγητές Εθνικού και Καποδιστριακού πανεπιστημίου Αθηνών
Αχλάδι (αποσαφήνιση)
Με την ονομασία Αχλάδι μπορεί να αναφερόμαστε σε:
Δείτε επίσης
Κατηγορία:Αποσαφηνίσεις ελληνικών τοπωνυμίων
Ράνταλ Σόβερ
Ο Ράνταλ Σόβερ είναι Αμερικανός κιθαρίστας της heavy metal μουσικής σκηνής, γνωστός ως πρώην μέλος των Iced Earth.
Βιογραφία
Ο Σόβερ γεννήθηκε στο Λιούισταουν της Πενσυλβάνια το 1965 και μετακόμισε με την οικογένεια του στην Τάμπα της Φλόριντα.
Ξεκίνησε να παίζει σε τοπικά συγκροτήματα όπως οι Alloyd Witch, με τους οποίους ηχογράφησε ένα ντέμο. Στο συγκεκριμένο συγκρότημα γνώρισε τον μετέπειτα ντράμερ των Iced Earth, Μάικ ΜακΓκιλ, με τον οποίο συγκατοίκησε για ένα διάστημα.
Το 1988, ο Σόβερ έγινε μέλος των Purgatory, αντικαθιστώντας τον Μπιλ Όουεν, μετά από παραίνεση της μητέρας του, η οποία είχε δει την αγγελία του συγκροτήματος σε δισκοπωλείο της Τάμπα. Ο Τζον Σέιφερ τον δέχτηκε ως βασικό κιθαρίστα του συγκροτήματος μετά από οντισιόν όπου εμφανίστηκε μαζί με τον αδελφό του. Το συγκρότημα μετονομάστηκε σε Iced Earth και ο Σόβερ παρέμεινε μαζί τους μέχρι το 1997, ηχογραφώντας τα άλμπουμ "Iced Earth" (1990), "Night of the Stormrider" (1991), "Burnt Offerings" (1995) και "The Dark Saga" (1996).
Η αποχώρηση του από το συγκρότημα οφείλεται στο γεγονός ότι ήθελε να ακολουθήσει διαφορετικά μουσικά ενδιαφέροντα. Η τελευταία κυκλοφορία του συγκροτήματος με τον Σόβερ στην κιθάρα ήταν για την συλλογή "Days of Purgatory" του 1997.
Μετά τους Iced Earth, ο Σόβερ σχημάτισε τους Yuhrott στην Τάμπα. Μαζί τους, ηχογράφησε το ντέμο "Abysmal Inflections" το 2003, με τα κομμάτια "Violent Breed", "Five Senses" και "Soul Crusher".
Πλέον, διαμένει στο Όστιν του Τέξας με την οικογένεια του.
Εξωτερικοί σύνδεσμοι
Κατηγορία:Αμερικανοί κιθαρίστες Κατηγορία:Ροκ μουσικοί
Παπούτσια εργασίας
Παπούτσια εργασίας ή υποδήματα ασφαλείας ή υποδήματα εργασίας είναι τα παπούτσια που χρησιμοποιούν γενικότερα οι εργαζόμενοι με σκοπό την αποφυγή εργατικών ατυχημάτων. Κύρια χαρακτηριστικά τους είναι το προστατευτικό των δακτύλων, η ενδιάμεση σόλα προστασίας και η αντιολισθητική εξωτερική σόλα. Ανάλογα με την ασφάλεια που παρέχουν κατατάσσονται, σύμφωνα με την ευρωπαϊκή προδιαγραφή ΕΝ ISO 20345:2011. Ο παρακάτω πίνακας μας δίνει μια λεπτομερέστατη εικόνα. Παράδειγμα αναφοράς και προδιαγραφής
EMPIRE Outdry® Yπόδημα Ασφαλείας με προδιαγραφές S3 WR HRO CI SRC SIXTON
Παραπομπές
Κατηγορία:Υποδήματα Κατηγορία:Προστατευτικός εξοπλισμός
Ιδιωτικότητα στο διαδίκτυο
Η ιδιωτικότητα στο Διαδίκτυο περιλαμβάνει το δικαίωμα ή την εντολή προστασίας προσωπικών δεδομένων όσον αφορά την αποθήκευση, την αναπροσαρμογή, την παροχή σε τρίτους και την προβολή πληροφοριών που αφορούν κάποιον μέσω του Διαδικτύου. Το απόρρητο του διαδικτύου είναι ένα υποσύνολο του απορρήτου δεδομένων. Οι ανησυχίες για την προστασία του ιδιωτικού απορρήτου έχουν διατυπωθεί από την απαρχή της κοινής χρήσης ηλεκτρονικών υπολογιστών.
Ορισμένοι εμπειρογνώμονες, όπως ο Steve Rambam, ένας ιδιωτικός ερευνητής που ειδικεύεται σε υποθέσεις ιδιωτικού απορρήτου στο Διαδίκτυο, πιστεύουν ότι η ιδιωτικότητα δεν υπάρχει πλέον. λέγοντας, "Το απόρρητο είναι νεκρό - ξεπεράστε το." . Στην πραγματικότητα, έχει προταθεί ότι «η προσφυγή στις ηλεκτρονικές υπηρεσίες είναι να μεταδίδουν προσωπικές πληροφορίες συνειδητά.» Από την άλλη πλευρά, στο δοκίμιό του "Η αξία της ιδιωτικής ζωής", ο εμπειρογνώμονας ασφαλείας Bruce Schneier λέει, "Το απόρρητο μας προστατεύει από καταχρήσεις από όσους βρίσκονται στην εξουσία, ακόμα κι αν δεν κάνουμε τίποτα λάθος κατά στην εποχή της παρακολούθησης. "
Εξωτερικοί Σύνδεσμοι
Αρχή Προστασίας Δεδομένων Προσωπικού Χαρακτήρα
Προστασία των δεδομένων και της ιδιωτικής ζωής στο διαδίκτυο
Κατηγορία:Διαδίκτυο
Συναίνεση του 1992
Η Συναίνεση του 1992 («Συναίνεση μιας Κίνας, με διαφορετική ερμηνεία») είναι πολιτικός όρος που επινοήθηκε από τον πολιτικό Σου Τσι του Κουομιντάνγκ, αναφερόμενος στο αποτέλεσμα μιας συνάντησης το 1992 μεταξύ των ημιεπίσημων αντιπροσώπων της Λαϊκής Δημοκρατίας της Κίνας (ΛΔΚ) στην ηπειρωτική Κίνα και της Δημοκρατίας της Κίνας (ROC) στην Ταϊβάν. Η ύπαρξη μιας τέτοιας συναίνεσης βρίσκεται υπό αμφισβήτηση στην Ταϊβάν. Το Κουομιντάγκ (KMT) ισχυρίζεται ότι υπάρχει συναίνεση μιας Κίνας με διαφορετικές ερμηνείες (το Κομμουνιστικό Κόμμα της Κίνας αναγνωρίζει μόνο τη συναίνεση ότι η Ταϊβάν ανήκει στην Κίνα και δεν αναγνωρίζει διαφορετική ερμηνεία της Κίνας που ισχυρίζεται το Κουομιντάνγκ), ενώ το Δημοκρατικό Προοδευτικό Κόμμα και ο Πρόεδρος της Δημοκρατίας της Κίνας το 1992, ο Λι Τενγκ-χουί, αρνήθηκαν την ύπαρξη της συναίνεσης του 1992.
Ο ίδιος ο όρος επινοήθηκε τον Απρίλιο του 2000 από τον πολιτικό Σου Τσι του Κουομιντάνγκ, ο οποίος αργότερα το 2006 αναγνώρισε ότι συντάχθηκε με τον όρο. Ο όρος, όπως περιγράφεται από ορισμένους παρατηρητές, σημαίνει ότι όσον αφορά την αρχή της "Κίνας", και οι δύο πλευρές αναγνωρίζουν ότι υπάρχει μόνο μία "Κίνα": τόσο η ηπειρωτική Κίνα όσο και η Ταϊβάν ανήκουν στην ίδια Κίνα, αλλά ερμηνεύουν την έννοια αυτής της Κίνας σύμφωνα με τον δικό τους ορισμό.
Οι επικριτές του όρου, συμπεριλαμβανομένου του Δημοκρατικού Προοδευτικού Κόμματος της Ταϊβάν, επισημαίνουν ότι επειδή δεν υπήρξε συμφωνία για το νόημα και την αμοιβαία κατανόηση της Κίνας και για ποια κυβέρνηση, αυτή της ΔΤΚ ή της ΛΔΚ θα εκπροσωπούσε την "Κίνα", αυτό δεν ήταν "συναίνεση". Επικρίνουν επίσης τον όρο με βάση το γεγονός ότι δεν δημιουργήθηκε ταυτόχρονα με τη συνάντηση: σύμφωνα με τον πρώην γενικό γραμματέα του Εθνικού Συμβουλίου Ασφαλείας Σου Τσι, ο όρος δημιουργήθηκε το 2000, οκτώ χρόνια μετά τις συναντήσεις του 1992.
Η θέση της ΛΔΚ είναι ότι υπάρχει μία αδιαίρετη κυριαρχία της Κίνας (Λαϊκή Δημοκρατία της Κίνας) και ότι η ΛΔΚ είναι ο μοναδικός νόμιμος εκπρόσωπος αυτής της κυριαρχίας της αρχής της Κίνας (και των επόμενων συστημάτων Μία Χώρα Δύο Συστήματα).
HD 69830 c
Ο HD 69830 γ είναι ο δεύτερος σε σειρά πλανήτης που περιφέρεται γύρω από το άστρο HD 69830. Πιθανόν είναι ένας βραχώδης πλανήτης και όχι ένας γίγαντας αερίων. Αν είχε δημιουργηθεί ως γίγαντας αερίων, θα είχε παραμείνει τέτοιος.
Σαμιακή Χωροφυλακή
Η χωροφυλακή δημιουργήθηκε με Σουλτανικό φιρμάνι το 1850, αυτό προέβλεπε αρχικά τον αρχηγό του σώματος και 50 άντρες. Η θητεία ήταν διετής αλλά όποιος ήθελε είχε το δικαίωμα να καταταγή ξανά, έπρεπε να είναι από 21 έως 50 ετών με καθαρό ποινικό μητρώο, αρτιμελής και με καλή υγεία. Τον αρχηγό τον διόριζε η διοίκηση της ηγεμονίας και τους υπαξιωματικούς ο αρχηγός. Οι στολές έπρεπε να είναι ομοιόμορφες, μόλις το 1883 τις παρείχε η ηγεμονία.
HD 69830 c
Αναφορές
Κατηγορία:Εξωηλιακοί πλανήτες Κατηγορία:Καυτοί Ποσειδώνες
Σαμιακή Χωροφυλακή
Το 1913 με την ένωση της Σάμου με την Ελλάδα η Σαμιακή Χωροφυλακή ενώθηκε με την Ελληνική Χωροφυλακή.
Αρχηγοί
Αρχηγοί της Σαμιακής Χωροφυλακής είχαν διατελέσει οι εξής :
Κουφονήσια
Τα Κουφονήσια αποτελούνται από δύο νησίδες, το Άνω Κουφονήσι και το Κάτω Κουφονήσι. Ανήκουν στο σύμπλεγμα των Μικρών Ανατολικών Κυκλάδων. Χωρίζονται μεταξύ τους από ένα στενό πορθμό πλάτους 200 μ. Γεωγραφικά, τα συναντά κανείς 3 ν.μ. νοτιοανατολικά της Νάξου και δυτικά της Αμοργού. Ανήκουν στην ομώνυμη κοινότητα, η οποία περιλαμβάνει εκτός από τα δύο Κουφονήσια και το νησί Κέρος, καθώς και αρκετές μικρότερες νησίδες γύρω από τα κύρια νησιά. Η Κέρος που είναι αναπόσπαστα συνδεδεμένη με το όνομα τους, είναι ένα μικρό ακατοίκητο νησί, 15,2 τ.χλμ., που όμως φιλοξενεί σημαντικά ευρήματα του κυκλαδικού πολιτισμού.
Κοινότητα Κουφονησίων
Η Κοινότητα Κουφονησίων είναι μία από τις έντεκα κοινότητες του νομού Κυκλάδων και περιλαμβάνει τα δύο Κουφονήσια, την Κέρο και εννιά ακόμα μικρότερες νησίδες που βρίσκονται διάσπαρτες γύρω από τα μεγαλύτερα νησιά. Η κοινότητα έχει πληθυσμό 391 κατοίκους (απογρ.2011) και έκταση 26 τετραγωνικών χιλιομέτρων. Το μεγαλύτερο σε έκταση νησί της κοινότητας είναι η Κέρος ενώ το μόνο κατοικημένο είναι το Άνω Κουφονήσι που αποτελεί και την έδρα της κοινότητας. Από 1/1/2011 η Κοινότητα Κουφονησίων ως αυθύπαρκτος βαθμός τοπικής αυτοδιοίκησης καταργήθηκε (σχέδιο Καλλικράτης) κι από τότε αποτελεί Δημοτική Ενότητα του Δήμου Νάξου και Μικρών Κυκλάδων.
Ιστορία
Σύμφωνα με τα αρχαιολογικά ευρήματα, τα Κουφονήσια κατοικούνταν ήδη από την Προϊστορική εποχή. Επίσης, ανασκαφές στο Επάνω Μίλι έφεραν στην επιφάνεια σημαντικά ευρήματα που χρονολογούνται στα πρώτα χρόνια του Κυκλαδικού Πολιτισμού. Πρόκειται για ιδιόρρυθμους θαλαμμοειδείς τάφους στη θέση Αγριλιά και δύο άλλα στην περιοχή του Πάνου Μύλου και των Λουτρών. Άλλες ανασκαφές έχουν ανακαλύψει αντικείμενα των Ελληνιστικών και Ρωμαϊκών χρόνων. Το σημερινό χωριό φαίνεται ότι κτίστηκε στη θέση ενός μεγάλου ρωμαϊκού οικισμού, που θα εκτεινόταν έως τον ορμίσκο των Λουτρών. Ποικίλα παλαιοχριστιανικά λείψανα, μαρμάρινα θωράκια κλπ. υπάρχουν στις εκκλησίες του Αγίου Γεωργίου και του Αγίου Νικολάου, ενώ είναι ευδιάκριτα και τα θεμέλια παλαιοχριστιανικών βασιλικών σε δύο σημεία του νησιού.
Ο σημερινός οικισμός πιθανόν χτίστηκε στη θέση ενός μεγάλου ρωμαϊκού οικισμού. Σημαντικό εύρημα αποτελεί, μεταξύ άλλων, ένα τηγανόσχημο αγγείο χαραγμένο με εννεάκτινο αστέρι που βρέθηκε στους Επάνω Μύλους και σήμερα φυλάσσεται στο Αρχαιολογικό Μουσείο Νάξου. Στη Χάρτα του Ρήγα Φεραίου το νησί αναγράφτηκε ως Κοφινούσα, ενώ σε χάρτες γεωγράφων και περιηγητών, Ανω και Κάτω Κουφονήσι πήραν διάφορα ονόματα, όπως Pira (το 1590), Cofinissia (το 1745) και Phocussa (το 1791).
Στο πέρασμα της Ιστορίας, τα Κουφονήσια ακολούθησαν τη μοίρα των υπόλοιπων Κυκλάδων. Υποτάχθηκαν αρχικά στους Βενετούς και έπειτα στους Τούρκους. Οι κάτοικοι των νησιών, είτε επειδή αναγκάστηκαν είτε επειδή το ήθελαν, συχνά ένωναν τις δυνάμεις τους με τους Μανιάτες αλλά και με άλλους πειρατές που χρησιμοποιούσαν τα Κουφονήσια ως καταφύγιο. Το 1830 μαζί με τις υπόλοιπες Κυκλάδες περιήλθαν στο νεοσύστατο Ελληνικό Κράτος.
Οι κάτοικοι των νησιών δοκιμάστηκαν σκληρά κατά τη διάρκεια της Κατοχής, ενώ τα πρώτα χρόνια της μεταπολεμικής περιόδου δημιουργήθηκε ένα κύμα εσωτερικής μετανάστευσης που οδήγησε το μεγαλύτερο κομμάτι του πληθυσμού των Κουφονησίων στα μεγάλα αστικά κέντρα.
μικρογραφία|δεξιά|Άνω Κουφονήσι|260x260εσ
Άνω Κουφονήσι
μικρογραφία|Το Πόρι μικρογραφία|Άνω Κουφονήσι, παραλία Το Άνω Κουφονήσι έχει έκταση 5,7 τ.χλμ. και πληθυσμό 366 κατοίκους, κύρια ασχολία των οποίων είναι η αλιεία και σε μικρότερο βαθμό η κτηνοτροφία (κυρίως αιγοπρόβατα). Επίσης ξεχωρίζουν οι 5 αξιόλογες παραλίες που υπάρχουν στο νησί, με ωραιότερες το Πορί και τον Φοίνικα. Οι παραλίες Χαροκόπου και Πλατιά Πούντα συγκεντρώνουν τον περισσότερο κόσμο. Ο οικισμός της Χώρας στη νοτιοδυτική ακτή του νησιού είναι ένα χαρακτηριστικό παράδειγμα της κυκλαδίτικης αρχιτεκτονικής. Το Κουφονήσι έχει αρχίσει να αναπτύσσεται τουριστικά τα τελευταία χρόνια με αποτέλεσμα η φυσική ομορφιά και η παραδοσιακή γοητεία του να μην έχουν αλλοιωθεί σημαντικά. thumb|260px
Κάτω Κουφονήσι
Το Κάτω Κουφονήσι έχει έκταση 4,4 τ.χλμ.. Αν και παλαιότερα υπήρχε ένας οικισμός δέκα οικογενειών, στις μέρες μας είναι σχεδόν ακατοίκητο, καθώς διαθέτει μόνο μερικές κατοικίες ψαράδων και κατοικείται κυρίως το καλοκαίρι. Στο Κάτω Κουφονήσι υπάρχει και μια γραφική εκκλησία αφιερωμένη στην Παναγία, που είναι κτισμένη επάνω σε αρχαία ερείπια.
Εκκλησιαστικά
Σήμερα, τα Κουφονήσια υπάγονται στην Ιερά Μητρόπολη Θήρας Αμοργού και Νήσων και ειδικότερα στην αρχιερατική περιφέρεια Αμοργού. Στο Άνω Κουφονήσι υπαρχουν δύο εκκλησίες, μία του αγίου Νικολάου και μία του αγίου Γεωργίου.
Φλοραντέν-λα-Καπέλ
Το Φλοραντέν-λα-Καπέλ (γαλλικά: Florentin-la-Capelle, οξιτανικά: Florentinh) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Φλοραντινουά (γαλλικά: Florentinois).
Παραπομπές
Κατηγορία:Κοινότητες του Αβερόν
Τετράγωνο του Πολύβιου
Το Τετράγωνο του Πολυβίου ή αλλιώς Σκακιέρα του Πολυβίου αποτελεί συσκευή που εφευρέθηκε από τον Πολύβιο και χρησιμοποιήθηκε από τους αρχαίους Έλληνες για τη κωδικοποίηση των μηνυμάτων που αντάλλασσαν φυλάκια (σκοπιές) μεταξύ τους. Ο λόγος που ο Πολύβιος δημιούργησε αυτόν τον πίνακα δεν ήταν άλλος παρά να δημιουργήσει μια μέθοδο που θα μπορούσε, με απλό σχετικά τρόπο, να μεταδώσει πληροφορίες μεταξύ απομακρυσμένων σημείων, ιδιαίτερα αν τα σημεία αυτά είχαν οπτική επαφή (π.χ. δυο πεντάδες από πυρσούς, δύο πεντάδες από χρωματιστές σημαίες κλπ). Η μορφή που είχε ο πίνακας για την ελληνική γλώσσα είναι ο παρακάτω:
Το αυθεντικό Τετράγωνο του Πολυβίου βασίστηκε στην ελληνική αλφάβητο (για αυτόν τον λόγο δεν είναι συμπληρωμένο και το κελί 5,5), ωστόσο η ίδια μεθοδολογία μπορεί να εφαρμοσθεί με την ίδια επιτυχία για κάθε αλφάβητο (σχεδόν). Έτσι οι Ιάπωνες από το 1500 έως το 1910 έκαναν χρήση του Τετραγώνου του Πολυβίου, τροποποιημένο ώστε να καλύπτει τα 48 γράμματα της Ιαπωνικής (πίνακας 7Χ7). Αντίστοιχα το μέγεθος του πίνακα μπορεί να τροποποιηθεί σε 6 επί 6 δίνοντας τη δυνατότητα να κωδικοποιηθεί η Κυριλλική αλφάβητος (που περιλαμβάνει από 33 ως 37 γράμματα).
Η εφαρμογή του Τετραγώνου του Πολυβίου στην Αγγλική αλφάβητο τυπικά έχει ως έξης:
Λόγω του ότι η Αγγλική έχει 26 γράμματα έναντι των 24 της Ελληνικής, ένα από τα κελιά του πίνακα μοιράζεται σε δύο γράμματα (συνήθως είναι το γράμμα I και το J), ώστε να είναι εφικτή η τοποθέτηση όλων των γραμμάτων σε πίνακα 5 επί 5. Εναλλακτικά, κατά την Ιαπωνική μέθοδο, μπορεί να υιοθετηθεί ένας πίνακας με διαστάσεις 6 Χ 6, διατηρώντας άδεια τα κελιά που περισσεύουν. Ο τρόπος λειτουργίας του πίνακα είναι απλός: κάθε γράμμα αναπαρίσταται από τις συντεταγμένες του στον πίνακα. Έτσι, ανάλογα με τη γλώσσα και το μέγεθος του πίνακα που έχουμε επιλέξει, κωδικοποιούνται τα γράμματα και ακολούθως οι λέξεις. Έτσι, για την αγγλική λέξη "BAT" με βάση τον πρώτο πίνακα (διαστάσεων 5 Χ 5) η αντιστοίχιση είναι "12 11 44" ενώ με το δεύτερο πίνακα (διαστάσεων 6 Χ 6) γίνεται "12 11 42". Η ελληνική λέξη "ΝΙΚΗ" μετασχηματίζεται στη σειρά "33 24 25 22".
Τηλεγραφία και Στεγανογραφία
Ο Πολύβιος δημιούργησε το Τετράγωνο σαν βοήθημα για την τηλεγραφία, δηλαδή τη μετάδοση γραπτών μηνυμάτων σε απόσταση, παρά ως μέσο κρυπτογράφησης. Πρότεινε τη χρήση δύο πεντάδων πυρσών στα φυλάκια όπου με ένα απλό σχετικά σύστημα είτε ανεβάζοντας και κατεβάζοντας τους πυρσούς είτε με τη χρήση ξύλινης μάσκας με οπές που μπορούσαν να καλύπτονται ώστε να εκτίθεται τελικά ο επιθυμητός αριθμός φωτεινών σημείων, θα μπορούσε να μεταδώσει το όποιο επείγον μήνυμα στην πόλη ή τα υπόλοιπα φυλάκια σε σχεδόν μηδενικό χρόνο.
Ως κώδικας, λέγεται ότι το Τετράγωνο του Πολυβίου χρησιμοποιήθηκε από τους φυλακισμένους του Τσάρου της Ρωσίας που με χτυπήματα σε σωλήνες και τοίχους αντάλλασσαν μεταξύ τους μηνύματα, αλλά και πολύ αργότερα από τους Αμερικανούς αιχμαλώτους του πολέμου στο Βιετνάμ.
Ουσιαστικά η μετάδοση των μηνυμάτων μπορεί να γίνει με πληθώρα διαφορετικών μέσων όπως αναβόσβημα φώτων, πακέτα ήχων, ταμ-ταμ, σήματα καπνού κ.α. επιπλέον είναι πολύ εύκολο να απομνημονευθεί σε σχέση με πιο σύνθετα συστήματα κωδικοποίησης όπως π.χ. τα σήματα Μορς.
Ωστόσο είναι κατά τι λιγότερο αποδοτικός από πιο πολύπλοκους κώδικες. Η απλότητα στη κωδικοποίηση ευνοεί την χρήση του Τετραγώνου του Πολυβίου στη Στεγανογραφία, αφού οι τιμές από το 1 μέχρι το 5 μπορούν να αναπαρασταθούν με σειρά από κόμπους σε σχοινί, λωρίδες ή σχήματα σε ένα κιλτ, πυκνογραμμένα γράμματα πριν από μεγάλο κενό ή και άλλοι απλοί τρόποι απεικόνισης.
Κρυπτογραφία
Ο βαθμός ασφαλείας που παρέχει το Τετράγωνο του Πολυβίου είναι πολύ περιορισμένος, ακόμη και αν συνδυαστεί με αλγορίθμους αντικατάστασης και μεικτά αλφάβητα: τα ζεύγη των αριθμών προκύπτουν αν σε έναν πίνακα αντικατάστασης που το σύνολο των συμβόλων του είναι απλά ζεύγη αριθμών. Ωστόσο αλγόριθμος του Τετραγώνου του Πολυβίου μπορεί να συνδυαστεί με έναν αλγόριθμο κρυπτογράφησης όπως το Playfair (βλ. Κρυπτοσύστημα Playfair) ή με πιο πολύπλοκους αλγορίθμους όπως οι αλγόριθμοι τμηματοποίησης (Transposition ciphers), ώστε να βελτιωθεί ο βαθμός ασφάλειας που παρέχει, καταλήγοντας στο μοντέλο που περιγράφει ο Κλωντ Σάνον (Claude E . Shannon) στο έργο του Communication Theory of Secrecy Systems αναφορικά με το θόρυβο και την διασπορά. Υπό αυτό το πρίσμα, το Τετράγωνο του Πολυβίου αποτελεί χρήσιμο τμήμα σε πολλούς αλγόριθμους κρυπτογράφησης όπως ο αλγόριθμος ADFGX, τον αλγόριθμο Nihilist (Nihilistcipher) και τον αλγόριθμο Bifid. Ο Πολύβιος τελικά εφηύρε ένα πραγματικά χρήσιμο εργαλείο για τη τηλεγραφία, που επέτρεψε την εύκολη μετάδοση γραμμάτων σε απόσταση μέσω μετασχηματισμού των γραμμάτων σε αριθμητικές απεικονίσεις. Η ίδια ιδέα είναι εφαρμόσιμη και στη κρυπτογραφία και τη στεγανογραφία.
Εταιρεία Βεγγαλικής Γλώσσας και Λογοτεχνίας (Σιγκαπούρη)
Τα Κοινωνία Βεγγαλικής Γλώσσας και Λογοτεχνίας στη Σιγκαπούρη (BLLS) ιδρύθηκε το 1994 με στόχο να διδάξει τη Βεγγαλική γλώσσας στις νεότερες γενιές που μεγάλωσαν σε Σιγκαπούρη. Μέχρι τώρα αυτή η κοινωνία έχει εργαστεί για την προώθηση της Βεγγαλικής γλώσσας και λογοτεχνίας στη Σιγκαπούρη και δίνοντας επίσημα μαθήματα σε παιδιά. Εκτός από τις σχολικές δραστηριότητες η κοινωνία διοργανώνει πολλές πολιτιστικές δραστηριότητες, όπως το ετήσιο πολιτιστικό πρόγραμμα, πικ-νικ και ο εορτασμός της Διεθνούς Ημέρας Μητρικής Γλώσσας.
Παραπομπές
Κατηγορία:Βεγγαλική γλώσσα Κατηγορία:Κοινωνία της Σιγκαπούρης
Σάντα Μαρία ντέλα Βιτόρια
Η Σάντα Μαρία ντέλα Βιτόρια (ιταλ. Santa Maria della Vittoria) είναι ένας χριστιανικός ναός στην πόλη της Ρώμης. Έχει σχήμα βασιλικής και ανήκει στην τεχνοτροπία του μπαρόκ.
Ιστορία
Η εκκλησία ήταν αρχικά ένα παρεκκλήσι του τάγματος των Καρμελιτών αφιερωμένο στον Απόστολο Παύλο. Μετά την νίκη των καθολικών στη Μάχη στα Λευκά Όρη το 1620, που ανέτρεψε τη Μεταρρύθμιση στην περιοχή της Βοημίας, ο ναός αφιερώθηκε εκ νέου στην Παρθένο Μαρία.
Το τάγμα χρηματοδότησε τις εργασίες χτισίματος μέχρι την ανακάλυψη κατά τις εκσκαφές του Ερμαφρόδιτου των Μποργκέζε. Ο Σκιπίων Μποργκέζε σφετερίστηκε το άγαλμα αυτό, αλλά σε αντάλλαγμα χρηματοδότησε την ολοκλήρωση των εργασιών στην πρόσοψη και προσέφερε τον αρχιτέκτονά του Τζοβάνι Μπατίστα Σορία. Το εσωτερικό καταστράφηκε εν μέρει από πυρκαγιά το 1833 και χρειάστηκε να γίνουν έργα επιδιόρθωσης.
Αρχιτεκτονική
thumb|right|200px|Η Αγία Τράπεζα της εκκλησίας. Η εκκλησία αυτή αποτελεί το μοναδικό οικοδόμημα που σχεδιάστηκε και ολοκληρώθηκε από τον αρχιτέκτονα του πρώιμου μπαρόκ Κάρλο Μαντέρνο. Η πρόσοψη ανεγέρθηκε από τον Σόρια ενώ ο Μαντέρνο ήταν εν ζωή, το 1624 – 1626, με εμφανείς επιρροές από το έργο του Μαντέρνο στην παράπλευρη εκκλησία της Σάντα Σουζάννα.
Έργα Γλυπτικής & Ζωγραφικής
Το αριστούργημα στο παρεκκλήσι Κορνάρο, στα αριστερά της Αγίας Τράπεζας, είναι η Έκσταση της Αγίας Τερέζας, που φιλοτέχνησε το 1646 ο αγαπημένος γλύπτης του Σκιπίωνος Μποργκέζε, ο Τζαν Λορέντζο Μπερνίνι. Τα αγάλματα αναπαριστούν μία σκηνή που περιγράφει η Αγία Θηρεσία της Αβίλα στην αυτοβιογραφία της, ένα πολύ ζωντανό όραμα που είχε, με έναν άγγελο να της τρυπά την καρδιά με ένα χρυσό βελος, προκαλώντας της ταυτόχρονα μεγάλη χαρά και πόνο. Η Αγία είναι ξαπλωμένη σε ένα σύννεφο με το στόμα μισάνοιχτο και τα μάτια κλειστά, ενώ το σώμα της καλύπτει πτυχωτό ύφασμα. Από ψηλά την κοιτά ένας άγγελος που είναι έτοιμος να την τρυπήσει με ένα βέλος.
thumb|right|200px|Η Έκσταση της Αγίας Θηρεσίας, έργο του Μπερνίνι, που βρίσκεται στο παρεκκλήσι Κορνάρο.
Οι πλούσιες πτυχώσεις των ρούχων και η στάση των σωμάτων εγκαταλείπουν τους κλασικούς περιορισμούς και συνθέτουν μια παθιασμένη, κατά άλλους υπερβολικά φιλήδονη εικόνα. Το φως πέφτει από επάνω, από ένα παράθυρο που είναι αόρατο από το εξωτερικό του ναού, δημιουργώντας μια εξωπραγματική εικόνα. Πάνω από τις μαρμάρινες μορφές έχουν κατασκευαστεί ακτίνες που αναπαριστούν το θείο φως από μπρούντζο.
Το ίδιο το παρεκκλήσι έχει κτιστεί έτσι ώστε να θυμίζει σκηνή θεάτρου. Διαθέτει μάλιστα και μικρά θεωρεία από όπου ο ευεργέτης της εκκλησίας Καρδινάλιος Φεντερίκο Κορνάρο και οι πρόγονοί του, με τη μορφή γλυπτών, μοιάζουν σαν να παρακολουθούν τη σκηνή που εξελίσσεται μπροστά τους.
Διασημότητα
Η επισκεψιμότητα του ναού αυξήθηκε όταν έγινε αναφορά σε αυτόν στο βιβλίο Angels and Demons (τίτλος ελληνικής έκδοσης Illuminati) του Αμερικανού συγγραφέα Νταν Μπράουν.
Πρόσβαση
Η εκκλησία Santa Maria della Vittoria είναι προσβάσιμη από το σταθμό μετρό, Repubblica - Teatro dell'Opera. Βρίσκεται στην Via XX Settembre 17.
Εικόνες
Κάντε κλικ στις παρακάτω εικόνες για μεγέθυνση:
Πηγές
Μαρια Βιτορια Μαρια Βιτορια
Δήμος Σούτο Ορυζάρι
Ο Δήμος Σούτο Ορυζάρι (σλαβομακεδονικά: Шуто Оризари, αλβανικά: Shutkë) είναι ένας από τους δέκα δήμους που αποτελούν την πόλη των Σκοπίων στη Βόρεια Μακεδονία. Σούτο Ορυζάρι ονομάζεται επίσης η περιοχή στην οποία βρίσκεται η έδρα του Δήμου Σούτο Ορυζάρι.
Γεωγραφία
Ο Δήμος Σούτο Ορυζάρι συνορεύει με:
Εξωτερικοί σύνδεσμοι
Κατηγορία:Δήμοι της Βόρειας Μακεδονίας Κατηγορία:Δήμοι των Σκοπίων Κατηγορία:Δήμος Σούτο Ορυζάρι
323 Μπρούσια
Η Μπρούσια (Brucia) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,73. Ήταν ο πρώτος αστεροειδής στην Ιστορία που ανακαλύφθηκε από φωτογραφία, και όχι από οφθαλμοσκοπική παρατήρηση. Ανακαλύφθηκε το 1891 από τον Γερμανό αστρονόμο Μαξ Βολφ, που ήταν και ο εισηγητής της φωτογραφικής μεθόδου για την ανακάλυψη ουράνιων σωμάτων (με αστρογράφο) και παρατηρούσε από τη Χαϊδελβέργη. Η Μπρούσια υπήρξε ο πρώτος από τους 248 αστεροειδείς που ανεκάλυψε ο συγκεκριμένος αστρονόμος, και πήρε το όνομα της Αμερικανίδας ευεργέτιδας της Αστρονομίας Κάθριν Βολφ Μπρους, η οποία είχε δωρίσει 10.000 δολάρια της εποχής για την κατασκευή του διπλού αστρογράφου (τηλεσκοπίου) που χρησιμοποίησε ο Βολφ. Το περιήλιο της Μπρούσιας, εξαιτίας της μεγάλης εκκεντρότητας της τροχιάς της, βρίσκεται κοντύτερα στον Ήλιο από ό,τι ο πλανήτης Άρης.
Φυσικά χαρακτηριστικά
Η μέση διάμετρος της Μπρούσιας υπολογίσθηκε σε 35,8 χιλιόμετρα, ενώ η μάζα της εκτιμάται σε 48 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι S (λιθώδης) και το άλβεδό της είναι 0,1765 (από δεδομένα του IRAS). Η Μπρούσια περιστρέφεται γύρω από τον εαυτό της μία φορά κάθε 9 ώρες και 28 λεπτά. Η μέση θερμοκρασία στην επιφάνειά της εκτιμάται σε 95 ως 100 περίπου βαθμούς Κελσίου κάτω από το μηδέν.
Φουασάκ (Αβερόν)
Το Φουασάκ (γαλλικά και οξιτανικά: Foissac) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Φουασακουά (γαλλικά: Foissacois).
Παραπομπές
Κατηγορία:Κοινότητες του Αβερόν
Αλκενυλοαλογονίδια
Τα αλκενυλαλογονίδια ή αλαλκένια είναι οργανικές ενώσεις που αποτελούν ιδιαίτερη χημική ομόλογη σειρά Πρόκειται για άκυκλες μονοακόρεστες ενώσεις με δυο χαρακτηριστικές ομάδες: την παρουσία ενός διπλού δεσμού, που θεωρείται ιεραρχικά ανώτερη, και ενός ατόμου αλογόνου. όπου n = 2,3... και Χ: φθορίου (F), χλωρίου (Cl), βρωμίου (Br) και ιωδίου (I).
* Κατηγορία:Χημικές ομόλογες σειρές
Κοτσίκια Εύβοιας
Τα Κοτσίκια είναι μικρό ημιορεινό χωριό στην κεντρική Εύβοια και την Περιφερειακή Ενότητα Εύβοιας, το οποίο βρίσκεται σε υψόμετρο 330 μέτρα και τους βορειοανατολικούς πρόποδες του όρους Καλπακόβραχος (υψομ. 1.176 μ.). Απέχει 37 χλμ. ΒΑ. από τα Ψαχνά (έδρα του δήμου) και 48 χλμ. ΒΑ. από την Χαλκίδα. Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Διρφύων. Σύμφωνα με το πρόγραμμα Καλλικράτης μαζί με την Γλυφάδα, τη Νίκη και την Αγριοσυκιά αποτελούν την τοπική κοινότητα Γλυφάδας που υπάγεται στη δημοτική ενότητα Διρφύων του Δήμου Διρφύων - Μεσσαπίων και σύμφωνα με την απογραφή του 2011 απογράφονται 20 κάτοικοι.
Σημείωση
Ο οικισμός δεν πρέπει να συγχέεται με την Κοτσικιά στην βόρεια Εύβοια και το Δήμο Μαντουδίου - Λίμνης - Αγίας Άννας.
Πρώτες βοήθειες
Πρόωρη ιστορία και πόλεμος
Οι δεξιότητες σε αυτό που τώρα είναι γνωστό ως πρώτες βοήθειες έχουν καταγραφεί σε όλη την ιστορία, ειδικά σε σχέση με τον πόλεμο, όπου η φροντίδα τόσο τραυματισμών όσων και των ιατρικών περιπτώσεων ήταν ιδιαίτερα αναγκαία σε πολύ μεγάλο βαθμό. Η επίδεση των τραυμάτων στην μάχη εμφανίζεται στη Αρχαία Ελληνική αγγειοπλαστική γύρω στο 500 π.Χ., ενώ η παραβολή του Καλού Σαμαρείτη περιλαμβάνει αναφορές στην περιποίηση πληγών. Υπάρχουν πολυάριθμες αναφορές για τις πρώτες βοήθειες που εκτελούνταν στον Ρωμαϊκό στρατό, με ένα σύστημα πρώτων βοηθειών, που υποστηρίζεται από χειρουργούς, ασθενοφόρα στο πεδίο (της μάχης) και νοσοκομεία. Οι λεγεώνες των Ρωμαίων είχαν το ιδιαίτερο ρόλο του "capsarii", οι οποίοι ήταν υπεύθυνοι για τις πρώτες βοήθειες όπως είναι η περίδεση των τραυμάτων, καθώς ήταν οι πρόδρομοι των γιατρών στη μάχη.
Περαιτέρω παραδείγματα λαμβάνουν χώρα μέσα στην ιστορία, εξακολουθούν ως επί το πλείστον να σχετίζονται με την μάχη, με παραδείγματα όπως των Ιπποτών του Αγίου Ιωάννη του 11ου αιώνα Κοινής Χρονολογίας (CE), η παροχή περίθαλψης σε προσκυνητές και ιππότες στους Αγίους Τόπους.
Τυποποίηση των θεραπειών για την διάσωση της ζωής
Στα τέλη του 18ου αιώνα, ο πνιγμός ως αιτία θανάτου ήταν μια σημαντική ανησυχία για τον πληθυσμό. Το 1767, μια κοινωνία για την διαφύλαξη της ζωής από ατυχήματα στο νερό ξεκίνησε στο Άμστερνταμ, και το 1773, ο γιατρός William_Hawes άρχισε τη δημοσιοποίηση για την δύναμη της τεχνητής αναπνοής ως μέσο για την αναζωογόνηση των ατόμων που είχαν πνιγεί. Αυτό οδήγησε, το 1774, στον σχηματισμό της Εταιρίας για τα Άτομα Προφανώς Πνιγμένα, αργότερα το Royal Humane Society, προώθησε την διαδικασία της ανάνηψης.
Ο χειρουργός του Ναπολέοντα,  βαρώνος Ντομινίκ Ζαν Λαρέ, πιστώνεται με τη δημιουργία ενός ομάδα, ασθενοφόρου πτωμάτων (το ιπτάμενο ασθενοφόρο), η οποία είχε αναλάβει να παρέχει τις πρώτες βοήθειες στη μάχη.
Το 1859, ο Ερρίκος Ντυνάν ήταν μάρτυρας στα επακόλουθα της μάχης του Σολφερίνο και το έργο του οδήγησε στο σχηματισμό του Ερυθρού Σταυρού, με στόχο στην "βοήθεια των αρρώστων και τραυματισμένων στρατιωτών στο πεδίο της μάχης". Ο Ερυθρός Σταυρός και ο Ερυθρός Ημισέληνος είναι ακόμα ο μεγαλύτερος χορηγός βοήθειας παγκοσμίως.
Το 1870, ο χειρουργός πρωσικού στρατού Φρίντριχ φον Έσμαρχ εισήγαγε τις πρώτες βοήθειες στον στρατό και πρώτα επινοήθηκε τον όρο "erste hilfe" ( που μεταφράζεται σε "πρώτες βοήθειες"), συμπεριλαμβανομένης της κατάρτισης για τους στρατιώτες του γαλλο-πρωσικού πολέμου για την φροντίδα των τραυματιών με την χρήση προηγούμενων γνώσεων για την επίδεση των τραυμάτων και την τοποθέτηση νάρθηκα κάνοντας χρήση του επιδέσμου Esmarch που σχεδίασε. Ο επίδεσμος ήταν απαραίτητος για τους Πρωσικούς μαχητές και περιλάμβανε επίσης υπόμνημα με εικόνες που έδειχναν τις συνηθισμένες χρήσης του.
Το 1872, το Τάγμα του Αγίου Ιωάννη της Ιερουσαλήμ στην Αγγλία άλλαξε το επίκεντρό του από την φροντίδα νοσηλείας, και έθεσε ως στόχο να ξεκινήσει ένα σύστημα πρακτικής ιατρικής βοήθειας, ξεκινώντας με την χορήγηση επιδοτήσεως για τη δημιουργία της πρώτης υπηρεσίας ασθενοφόρων της Βρετανίας. Αυτό ακολουθήθηκε από τη δημιουργία δικού του τροχοφόρου φορείου μεταφορών το 1875 το (ασθενοφόρο του Αγίου Ιωάννη), και το 1977 ίδρυσε τον Σύλλογο τροχοφόρων φορείων του Αγίου Ιωάννη "για να εκπαιδεύσει τους άνδρες και τις γυναίκες, προς όφελος των ασθενών και των τραυματιών".
Επίσης στην Βρετανία, ο αρχιχειρουργός Πίτερ Σέπερντ (Peter Shepherd) είχε δει τα πλεονεκτήματα των νέων διδακτικών του von Esmarch των πρώτων βοηθειών και εισήγαγε ένα αντίστοιχο πρόγραμμα για το βρετανικό στρατό με αποτέλεσμα να είναι ο πρώτος χρήστης των "πρώτων βοηθειών σε τραυματίες" που διέδωσε αυτές τις πληροφορίες στα αγγλικά μέσ από μια σειρά διαλέξεων. Μετά από αυτό, το 1878, ο Shepherd και ο συνταγματάρχης Francis Duncan εκμεταλεύτηκαν της νέας φιλανθρωπίας με επίκεντρο τον Άγιο Ιωάννη και καθιέρωσαν την έννοια της διδασκαλίας των δεξιοτήτων των πρώτων βοηθειών για τους άμαχους. Τα πρώτα μαθήματα διεξήχθησαν στην αίθουσα του Πρεσβυτεριανού σχολείου στο Γούλιτς (κοντά στο στρατώνα του Woolwich όπου βασίστηκε ο Shepherd) χρησιμοποιώντας ένα ολοκληρωμένο πρόγραμμα σπουδών των πρώτων βοηθειών.
Η πρώτη εκπαίδευση των πρώτων βοηθειών άρχισε διαδίδεται μέσω της Βρετανικής Αυτοκρατορίας μέσω οργανισμών όπως του Αγίου Ιωάννη, αρχίζοντας συχνά, όπως στο Ηνωμένο Βασίλειο, με δραστηριότητες υψηλού κινδύνου, όπως τα λιμάνια και τους σιδηροδρόμους.
Στόχος
Οι βασικοί στόχοι των πρώτων βοηθειών μπορούν να συνοψιστούν σε τρία βασικά σημεία, γνωστά και ως "τα τρία Π":